અમદાવાદ: રેતી, કપચી, માટી, પથ્થર, બોકસાઈડ, લિગ્નાઈટ સહિતની ખાણ-ખનિજ સંપદા લૂંટફાટનો કાળો કારોબાર ભાજપ સરકારના મંત્રી અન ઉચ્ચ અધિકારી ખાણ-ખનિજ માફિયાઓની મીલી ભગતથી ચાલી રહેલ છે. તેની સ્વતંત્ર તપાસની માંગ કરતા કોંગ્રેસ સમિતિના મહામંત્રી અને પ્રવકતા નિશિત વ્યાસે જણાવ્યું હતું કે, રાજયના ૩૩ જિલ્લામાથી ખાણખનિજ સંપદાની નિયમ મુજબની ચકાસણી માટેની ફલાઈંગ સ્કોડ અનેક જિલ્લાઓની મુલાકાત લેતી જ નથી. સ્થાનિક રાજકારણીઓ, અધિકારીઓ અને ખાણ ખનિજ માફિયાઓના નેટવર્કથી લૂંટફાટનો કારોબાર બેરોકટોકથી ચાલી રહ્યો છે. છેલ્લા પાંચ વર્ષમાં ખનિજ ચોરીમાં ૮૦૦ કરોડ રકમ વસૂલાતની બાકી છે.